cyanic-selkie/wikianc huggingface dataset:
סיימון מוצא את דרכו
עיבוד קולנועי
פיתוח הסרט על ידי אולפני פוקס המאה ה-20 דווח לראשונה באוקטובר 2015, כשאייזק אפטקר ואליזבת ברגר חתמו על כתיבת הסרט. הסופר, הבמאי ואיש הטלוויזיה ההומוסקסואל גרג ברלאנטי ביים את הסרט.
רציף ימי
רציף הוא משטח בנמל או בגדת נהר, אליו אונייה יכולה להיקשר כדי לפרוק או לטעון סחורות או נוסעים. רציף עשוי לכלול מחסנים לאחסון סחורות הנפרקות מכלי השיט ותשתיות לתמיכה באוניות, כגון מערכת להספקת מי שתייה ומערכת להספקת דלק. בנמל גדול יכולים להיות כמה רציפים, כדי לטפל בכמה אוניות בו זמנית.
רציף מטען
רציף מטען משמש לפריקת ולטעינת מטען. העבודה מבוצעת על ידי כלי רכב, כגון מלגזות או על ידי עגורנים. לאחר פריקת משא האונייה, הוא מועבר למחסנים בשטח הנמל, או ישירות למשאיות ורכבות שיעבירו אותו לתוך היבשת.
אינסל
היסטוריה
האתר הראשון שהשתמש במונח "incel" נוסד במהלך שנות ה-90, אם כי התקשורת חלוקה בשאלה אם הדבר התרחש במהלך 1993 או 1997. האתר הוקם על ידי סטודנטית קנדית הידועה רק בשמה הפרטי, אלנה. היא יצרה את האתר כדי לדון בחוסר הפעילות המינית שלה עם אחרים. כותרתו הייתה "פרויקט ההתנזרות הבלתי רצונית של אלנה", והוא שימש אנשים מכל המינים כדי לחלוק את מחשבותיהם וחוויותיהם. במהלך 1997, היא פתחה רשימת תפוצה בנושא, והשתמשה בקיצור INVCEL, שקוצר מאוחר יותר ל"incel", עבור "כל אחד מכל מין שהיה בודד, מעולם לא קיים יחסי מין או שלא קיים מערכת יחסים זמן רב". במהלך שנות לימודיה בקולג' ולאחר מכן, אלנה הבינה שהיא ביסקסואלית והרגישה בנוח יותר עם זהותה. היא הפסיקה להשתתף בפרויקט המקוון שלה בסביבות שנת 2000 ונתנה את האתר לאדם זר. בשנת 2018, אלנה אמרה על הפרויקט שלה: "זו בהחלט לא הייתה חבורה של בחורים שהאשימו נשים בבעיות שלהן. זו גרסה די עצובה של התופעה הזו שמתרחשת היום. דברים השתנו ב-20 השנים האחרונות".
הסאברדיט r/Incels, פורום באתר Reddit, הפך מאוחר יותר לקהילת אינסלים פעילה במיוחד. המקום היה ידוע כמקום שבו גברים האשימו נשים ב-"חוסר האכפתיות שלהן", לפעמים עודדו מעשי אונס או צורות אחרות של אלימות, והיו מיזוגינים ולעיתים קרובות אף גזענים. ב-25 באוקטובר 2017, הכריזה Reddit על מדיניות חדשה שאסרה על "תוכן המעודד, מהלל, מסית או קורא לאלימות או פגיעה פיזית כלפי אדם או קבוצת אנשים", וב-7 בנובמבר 2017, הפורום נאסר תחת אותה המדיניות. לפני סגירתה, היו בקהילה כ-40,000 חברים. קהילת האינסלים המשיכה לאכלס את Reddit בפורומים אחרים, אשר בהמשך נאסרו גם הם. קהילות אינסלים החלו לנדוד מפלטפורמות משותפות ובמקום זאת להשתמש בפורומים סגורים משלהם, המוקדשים במיוחד לנושא. הגדול ביותר מבין הפורומים הללו נוסד ב-2017 והיו לו 12,000 חברים נכון למרץ 2021. אינסלים קיצוניים עוד יותר נדדו יותר למקומות אחרים, ביניהם גם לרשת האפלה, כדי להימנע מצנזורה ומביקורת מצד רשויות אכיפת החוק או ספקי שירותי אתרים.
רציחות פשוטות
תקציר העלילה
עלילת הסרט מתרחשת בטקסס, כשבעל מסבאה מקומית, ג'וליאן מרטי (דן הדייה), חושד שאשתו, אבי (פרנסס מקדורמנד), מנהלת רומן עם אחד מהעובדים במסבאה. הוא שוכר בלש פרטי (מ' אמט וולש) שיעקוב אחרי השניים. מרטי מגלה כי חשדותיו התאמתו, וכשהוא מושפל ונבגד הוא מחליט לשכור את הבלש שוב, הפעם כדי לרצוח אותם. הבלש מעוניין בשכר, אך לא מעוניין לרצוח. הוא מזייף תמונות של הגופות שלהם, ומקבל 10,000 דולר ממרטי על מעשה הרצח שהוא כביכול ביצע. לאחר שקיבל את הכסף, הבלש הורג את מרטי באמצעות האקדח של אבי, ובכך מנקה את עצמו כביכול מהפרשה ומפליל את אבי.
גיולה לזאר
נבחרת הונגריה
לזאר כבש את שערו היחידי באוקטובר 1936 נגד רומניה, ושנתיים אחר כך השתתף במונדיאל 1938. באותו טורניר פתח בעמדה הלא מוכרת לו כמגן ימני בשמינית הגמר, אך מאז חזר לעמדתו הטבעית בצד שמאל. הונגריה הגיעה עד לגמר בו הפסידה לאיטליה 4–2. לזאר המשיך לשחק גם אחרי המונדיאל, לעיתים קרובות לצד בלה שארושי, והוא ערך את משחקו האחרון בה באפריל 1941 בניצחון 0–7 על גרמניה.
יחסי אוסטרליה–מצרים
יחסים כלכליים
בשנת 2016, מצרים הייתה שותפת הסחר הגדולה ביותר באוסטרליה. היקף הסחר בין המדינות הסתכם ב-582 מיליון דולר אמריקאי, מתוכם 533 מיליון דולר ייצוא מאוסטרליה ו-49 מיליון דולר ייצוא ממצרים. באותה השנה, אוסטרליה ייצאה למצרים בעיקר תוצרות חקלאיות - ירקות, צמר וחיטה. לעומתה, מצרים ייצאה לאוסטרליה בעיקר פירות ואגוזים, כיסויי רצפה וחומרי בנייה. החברות האוסטרליות במצרים פועלים בעיקר במגזר המינרלים (זהב).
ממלכת צמחייה
ישנם מספר אפשרויות חלוקה של ממלכות צמחייה, כשהמקובלת היא שיטת ששת הממלכות של החוקר הבריטי רונלד גוד: ממלכה בוריאלית או הולארקטית (Holoarctic), ממלכה פלאוטרופית (Paleotropic), ממלכה נאוטרופית (Neotropic), ממלכה אוסטרלית (Australian), ממלכת אזור הכף (Capensis) וממלכה אנטארקטית או הולואנטארקטית (Antarctic).
בידוד (בריאות)
בתחום הבריאות, בידוד הוא דרך שנועדה למנוע התפשטות זיהומים בין מטופל למטופלים אחרים, עובדי בריאות ומבקרים. אמצעי הבידוד נחלקים לשניים: אמצעי זהירות שגרתיים, שמיועדים ליישום בכל החולים, וכן אמצעי זהירות בבידוד עבור חולים חשודים או מאובחנים במחלות זיהומיות המועברות דרך האוויר, בצורה טיפתית או על ידי מגע.
בידוד טיפתי
חולים אלו מאושפזים בבידוד, אם לא ניתן להקצות להם חדר בנפרד - הם יאושפזו יחד עם חולים בעלי פתוגן זהה. אין צורך לשמור על דלתות סגורות בבידוד זה. המטפלים בהם משתמשים במסיכת Nas. העברת החולה מוגבלת להכרחית, וכשהוא ממוגן במסיכה כירורגית.
הסגר למניעת מגפה
למניעת הפצה של מגפה נשלחים להסגר (בידוד מהסביבה) אנשים שאינם חולים, אך יש חשש שבעקבות שהייה שלהם בחברת אדם חולה נדבקו אף הם, ומחלתם אינה גלויה. בעקבות מגפת הקורונה, נשלחו מאות אלפי ישראלים לבידוד בית למשך 14 ימים, כדי לוודא שלא חלו.
אלסנדרו דל פיירו
קריירה
ב-5 בספטמבר 2012 חתם דל פיירו לשנתיים בקבוצת סידני מליגת העל האוסטרלית. בספטמבר 2013 מונה לקפטן הקבוצה. באפריל 2014 הודיע השחקן כי עזב את הקבוצה.
נבחרת לאומית
דל פיירו היה שחקן משנה בסגל האיטלקי למונדיאל 2006 בו, לאחר 12 שנה, העפילה נבחרת איטליה לגמר, כאשר בדרך דל פיירו כבש את השער השני מול נבחרת גרמניה בתוספת הזמן של חצי הגמר. בגמר המונדיאל באצטדיון האולימפי בברלין זכה דל פיירו בגביע יחד עם נבחרתו לאחר ניצחון בדו-קרב בעיטות עונשין מול צרפת בתוצאה 3-5. דל פיירו נכנס כמחליף במשחק הגמר וכבש את אחת מהבעיטות.
מלאכת צד
הגדרת המלאכה
צידה האסורה מהתורה: פעולה המכניסה את בעל החי ממצב שבו הוא יכול להימלט, למצב שממנו הוא אינו יכול להימלט יותר, ותופסו אינו צריך לעשות פעולה נוספת כדי לתפסו. כך למשל, הכנסת דג לתוך כוס מים, ציד צבי ממקום שבו הוא משוחרר לתוך חדר קטן (אינו מחוסר צידה). כמו כן מהתורה חייבים רק על צידת בעל חיים שצדים אותו מכיוון שהוא שווה ערך בעודו ניצוד ומשתמשים בו לצורך אישי או למכירה, בשעה שצדים אותו לצורך זה. אך צידת בעל חיים שהדרך לצודו אינו אלא על מנת שלא יזיק אין חייבים עליו. וכן אם מטרתו בצידה זו אינה אלא למנוע היזק וכדומה פטורים על צידה זו אף אם בדרך כלל צידת בעל חיים זה היא לצורך אישי או למכירה.
בעלי חיים מבויתים
השולחן ערוך פוסק שחיות ועופות המתגוררים בקרבת בני אדם כגון אווזים ותרנגולים, וחוזרים מעצמם לבית בעל הבית ומזונם מוטל על בעל הבית, אין בהם משום צידה, וזאת אם בעלי החיים לא מרדו ואינם בורחים מבעל הבית. הרמ"א חולק עליו וסובר שאסור מדברי חכמים לתופסם, גם אם עושה זאת מחשש שיגָנבו, וכן פוסק המשנה ברורה. אולם בבהמות מבויתות לגמרי כגון פרות וכבשים כולם מסכימים שלא שייך איסור צידה, אלא אם כן מרדו בבעליהם . וכן בימינו בכלב מבוית לא שייך איסור צידה.
דוב שחור אסייתי
מאפיינים
עונת ההזדווגות נמשכת מיוני ליולי, אך באזורים דרומיים עונת ההזדווגות יכולה להימשך עד אוגוסט. הזוג נשאר ביחד במשך מספר ימים במהלך עונת הרבייה ומזדווג פעמים רבות. בינואר ובפברואר נולדים במאורה 1-4 גורים עיוורים שמשקלם כ-300 גרם. לאחר שבוע הגורים פותחים את עיניהם ולאחר 3 חודשים הם נגמלים מיניקה. הגורים ממשיכים לחיות עם אמם עד לגיל 2-3 שנים.
מין מבדיל
מין מבדיל הוא מין של צמח הקיים רק בחברת צמחים מסוימת ולא בשום חברה אחרת, ובכך מבדיל אותה מכל חברה אחרת. מין כזה יכול להיעדר מחלק מהמקומות שתפוסים על ידי החברה, כלומר הוא ייחודי לחברה אך לא הכרחי בה. לדוגמה, פרע אזוביוני הוא מין מבדיל של חברת קטלב מצוי/לוטם שעיר הגדלה על סלעי חוואר בחבל ההר הים-תיכוני של ארץ ישראל. צמח זה אינו גדל בשום חברה אחרת וגם בחברה זו לא תמיד ימצא.
סאדיק קאן
ביוגרפיה
בספטמבר 2015 נבחר למועמד מפלגת הלייבור לקראת הבחירות לראשות עיריית לונדון שהתקיימו במאי 2016. הוא זכה ב-44.2% מקולות הבוחרים בסיבוב הראשון (דירוג העדפה ראשי) לעומת זאק גולדסמית' מהמפלגה השמרנית, שזכה ב-35% מהקולות. בסיבוב השני (בו מוכלל דירוג ההעדפה המשני של הבוחרים) גבר על גולדסמית' ברוב של 57% ונבחר לראשות העיר.
בצ'אטה
מקור המוזיקה
הבצ'אטות המוקדמות ביותר נוגנו במחצית הראשונה הראשונה של המאה ה־20. שנים מאוחר יותר, האמן חוזה מנואל קלדרון הקליט את שיר הבצ'אטה הראשון שלו - "Condena (qué será de mi)”, בשנת 1962, שיצא בתקליטון 45 סיבובים לדקה. הסגנון שילב את הסוגה הלטינית המוכרת - בולרו עם אלמנטים מן הסוגה - הסון. במשך רוב שנות קיום הבצאטה, האליטה ברפובליקה הדומיניקנית התעלמה ממנה וזיהתה אותה עם אזורים לא-מפותחים, ועם פשע. בשנות השמונים הבצ'אטה עדיין נחשבה לסגנון וולגרי, גס וכפרי מכדי להיות משודרת בטלוויזיה או מנוגנת ברדיו, אולם בשנות התשעים כלי הנגינה התחלפו מגיטרה ספרדית ומראקס מסורתיים לכלי מיתר חשמליים וגווירה (המזוהים עם הבצ'אטה המודרנית). עם התחלפות המילניום, הבצ'אטה ראתה התפתחויות נוספות, שהולידו את יצירתם של סגנונות ב'צאטה עירוניים על ידי הרכבים כגון מונצ'י ואלכסנדרה ואבנטורה.
בצ'אטה חושנית (Sensual Bachata)
קורקה אסקלונה וג'ודית קורדקו, רקדנים ספרדים מקדיז (במחוז אנדלוסיה) יצרו בתחילת המאה ה-21 סגנון אחר של בצ'אטה, הכולל תנועות גוף בעלות מראה חושני: הצמדת מקומות שונים בגוף הגבר והאשה, תנועות גוף סיבוביות, תנועות גלים, אחיזה צמודה יותר ועוד. סגנון הבצ'אטה החושנית הפך לסגנון פופולרי, נלמד ונרקד במקומות רבים בעולם מאז 2010, וקיימים רקדנים רבים בסגנון זה בכל העולם ואולם הרקדנים הבולטים ביותר בתחום זה הם מספרד. קיימים כיום אירועים ופסטיבלים רבים בעולם בהם רוקדים בצ'אטה, וכך גם תחרויות עולמיות בהן BachataStars.
רומינה גאטני
קריירה
בין השנים 2012-2013 גאטני כיכבה בהצגות התיאטרון "Recordando con ira" ("אחורה בזעם") ו-"Triste golondrina macho" ("סנונית זכר עצובה"). בעקבות הופעותיה בהצגות הארגנטינאיות המצליחות, גאטני זכתה במועמדות לזכייה בפרס אמי בקטגוריית השחקנית הטובה ביותר.
KRACK
KRACK (באנגלית מתוך: Key Reinstallation Attack) הוא שמה של התקפה יעילה מסוג התקפת שליחה מחדש (Replay Attack) אשר מנצלת פגם בפרוטוקול WPA שמשמש להגנה על חיבורי Wi-Fi. ההתקפה התגלתה ב-2016 על ידי החוקרים הבלגים מאת'י ונהוף ופרנק פיסנס מאוניברסיטת לובן. קבוצת המחקר של ונהוף פרסמה פרטים אודות ההתקפה באוקטובר 2017.
מין מגדיר
מין מגדיר הוא מין של צמח (או שניים) על שמו נקראת חברת הצמחים. מין זה יהיה תמיד הנפוץ ביותר מבין המינים ששייכים לצורת החיים הגדולה ביותר האופיינית לחברה והבונה את נוף הצומח של החברה. מין מגדיר יהיה תמיד נוכח בחברה. דוגמה - חברת החורש הנפוצה ביותר בארץ ישראל נקראת חברת אלון מצוי/אלה ארצישראלית, על שמם של שני מיני העצים הנפוצים בה ביותר. שני עצים אלה נמצאים כמינים מלווים גם בחברות אחרות.
פירלי
פירלי מעורבת בתחרויות ספורט מוטורי מאז 1907 והייתה ספקית הצמיגים הבלעדית של תחרויות שונות, בראשן תחרויות פורמולה 1.
היסטוריה
ב-2002 החל ייצור של ביגוד, שעונים ומשקפיים תחת המותג פירלי.
במרץ 2015, רכשה חברת "כמצ'יינה", תמורת 7.1 מיליארד אירו, את "פירלי".
דוב שחור אמריקני
דוב שחור אמריקני (שם מדעי: Ursus americanus) או דֹּב בָּרִיבָּל הוא מין בסוג דוב, ומין הדוב המצוי ביותר באמריקה הצפונית.
מבנה גוף ומראה
הם מסוגלים לעמוד וללכת על רגליהם האחוריות, אך התנוחה הרגילה שלהם היא על ארבע רגליהם. בכל כף רגל יש לדוב השחור האמריקני חמש ציפורניים חזקות המשמשות אותו לקריעה, חפירה וטיפוס. מכה אחת מכף רגלו הקדמית החזקה מספיקה כדי להרוג אייל מבוגר. אולם למרות גודלם וחוזקם, הדובים השחורים האמריקניים מהירים וזהירים בתנועתם.
מיסוי הימורים, הגרלות ופעילות נושאת פרסים
ההכנסה החייבת
פסקה (ב) של סעיף 2א מוציאה מתחולתה של פסקה (א) סוגי הכנסות אחדים:
שיעור המס
שיעור המס נקבע בסעיף 124ב לפקודה, שנוסחו הנוכחי הוא: "על אף הוראות סעיף 121, שיעור המס על הכנסה מהימורים, מהגרלות או מפעילות נושאת פרסים, לפי סעיף 2א, יהיה 35%, בלא זכאות לפטור, להנחה, לניכוי, לזיכוי או לקיזוז כלשהם, למעט פטור לפי סעיף 9(28) או ניכוי לפי סעיף 17(11)."
עם הטלת המס, ביולי 2003, נקבע שיעורו ל-25%. ב-1 באוגוסט 2013 הועלה שיעור המס ל-30%. ב-1 בינואר 2017 הועלה שיעור המס ל-35%. פטור לפי סעיף 9(28) הוא פטור לסכומי זכייה נמוכים, כאמור לעיל, וניכוי לפי סעיף 17(11) הוא ניכוי בגין הוצאות הכרוכות בתשלום המס, כגון שירותי רואה חשבון להכנת הדו"ח השנתי.
בפסיקה
בפסק דין החורג מגבולותיה של פקודת מס הכנסה נקבע שחרף חיובן של זכיות מהימורים במס הכנסה, אין להביאן בחשבון לצורך קביעת זכאותו של אדם להבטחת הכנסה שמשלם המוסד לביטוח לאומי לפי חוק הבטחת הכנסה.
ברק כהן
ביוגרפיה
משנת 2020 הוא נמנה עם מגישי הפינה "פערים של אחרים" בתוכנית "מהצד השני עם גיא זהר" בערוץ כאן 11.
פרנקפורטר צייטונג
היסטוריה
מייסד העיתון, לאופולד זונמן (Sonnemann), רכש ב-1856 את העיתון הכלכלי ה-Frankfurter Handelszeitung ("עיתון המסחר של פרנקפורט") ושינה את שמו ל-Neue Frankfurter Zeitung ("עיתון פרנקפורט החדש"), תוך שינוי אופיו לעיתון מדיני כללי ולא רק כלכלי. עד מהרה התקבע השם על Frankfurter Zeitung ("עיתון פרנקפורט"). עם איחוד גרמניה ב-1871 הפך העיתון לביטאונה העיקרי של הבורגנות הליברלית, שהיוותה באותה תקופה אופוזיציה לשלטון הקיסרות הגרמנית. ערב מלחמת העולם הראשונה ובמהלכה נקט העיתון בקו פציפיסטי. לאחר המלחמה צידד העיתון בהשלמה גרמנית עם תנאי חוזה ורסאי, ובכך היה לשנוא-נפשם של הלאומנים. בתקופת רפובליקת ויימאר צידד העיתון במדיניות הפיוס של גוסטב שטרזמן. עקב הקו המערכתי שהתנגד באופן תקיף לאנטישמיות, כתבו בעיתון כותבים ועיתונאים יהודים רבים יחסית. בשנותיה האחרונות של הרפובליקה התמודד העיתון כמעט יחידי מול אימפריית התעמולה הלאומנית-פשיסטית של אלפרד הוגנברג מחד ומול עיתוני התעמולה הקומוניסטים מאידך.
אפקט המכל המלא חלקית
מומנט השטח החופשי
התיקון במרכז הכובד של הספינה G-Gv:
אם כך רוחב המכל הוא המשתנה העיקרי המשפיע על השינוי במומנט השטח החופשי. מסיבה זו מכלים צרים עדיפים על מכלים רחבים, ובמכליות המכלים מחולקים משני צדי הספינה ונמשכים לכל אורכה.
ג'ונתן טיילור תומאס
קריירה
את תפקידו הראשון קיבל בגיל 6, כאשר החל לדבב בסדרת הילדים "הרפתקאותיו של פינוקי" (1987) ברשת BBC, שמבוססת על סדרת ספרי הילדים "פינוקי" מאת אריק היל.
מכנסיים קצרים
היסטוריה
הניו יורק טיימס פרסם ב-1944 שמועצת העיר מונהנס (Monahans) טקסס אסרה על נשים ללבוש מכנסיים קצרים במקומות ציבוריים. ב-1959 מועצת פלאטסבורו (Plattsburgh) אסרה על כל נערה מעל גיל 16 ללבוש מכנסיים קצרים ברחובות, מי שנתפסה לבושה כך נאלצה לשלם קנס של 25 דולר או לשבת 25 ימים במעצר.
מכנסיים קצרים בישראל
נשות הפלמ"ח לבשו מכנסיים קצרים, לעבודה, לחגים וגם לשמירה. בצילום על אתר הפלמ"ח בפרק 'לוחמות הפלמ"ח במלחמת השחרור' נראית בחורה יושבת במגדל שמירה לבושה במכנסיים כהים, כנראה כחולים. גם חברות הקיבוצים לבשו מכנסיים קצרים.
קסנקנתידה
קסנקנתידה (שם מדעי: Xenacanthida) היא סדרה של דמויי כריש פרהיסטוריים שהתקיימו במימי סוף הדבון ועד לסוף הטריאס לפני 380 עד 220 מיליון שנה, מה שהופך אותם לבין המינים הבודדים ששרדו את הכחדת הפרם הגדולה.
גבעות גורל
גאוגרפיה ומידע כללי
בנייתם של הכביש המהיר בין צומת גורל ומחלף חטיבת הנגב ושל שכונת רמות הצפונית של באר שבע, כמו גם רעיית הצאן של הבדואים, הביאו לכך שהטבע בשטח ניכר מהגבעות נפגע, ומיני הצמחים שבהן נמצאים בסכנת הכחדה.
פול אלי
פול אנרי רומואלד אלי (בצרפתית: Paul Henri Romuald Ély; 17 בדצמבר 1897 - 16 בינואר 1975) היה גנרל צרפתי אשר שימש כראש מטה הכוחות המזוינים (מקביל לרמטכ"ל) של צרפת.
מוריס CS9
מוריס CS9 (באנגלית: Morris CS9) היא שריונית בריטית שנבנתה על ידי יצרן הרכב הבריטי Morris Motors Limited.
עובדות לא חשובות
תכנים והשפעה
הפופולריות של הקבוצה אוזכר פעמים רבות כדוגמה להצלחה ברשתות החברתיות, והקבוצה מצוינת בתקשורת כאחת קבוצות הפייסבוק הגדולות בישראל. לטענת עיתונאים מסוימים, חלק מהפופולריות של הקבוצה ודומותיה נובע מה"קלילות" של עובדות חסרות משמעות, והיכולת להתקדם מהן הלאה, בשונה מנושאים אקטואליים בעלי עומק הדורשים התעסקות ארוכה יותר.
בצ'ה פוש
בצ'ה פוש (בפרסית: بچه پوش; בתרגום: "לבושה כמו בן") הוא מנהג תרבותי באזורים של אפגניסטן ופקיסטן, לפיו משפחות ללא בנים בוחרות אחת מבנותיהן לחיות ולהתנהג כמו בן. הדבר מאפשר לילדה להתנהג יותר בחופשיות: ללמוד בבית הספר, ללוות את האחיות שלה בציבור, לעבוד, וכן הלאה. בצ'ה פוש גם מאפשר למשפחה להימנע מהסטיגמה החברתית הכרוכה בכך שאין לה בן זכר.
זכויות להט"ב בלאוס
תנאי מחיה
בודהיזם טהרוואדה היא הדת השלטת בלאוס. פעיל הלהט"ב ענאן בועפה הצהיר בשנת 2015 כי, "אנשים רבים עשויים לחשוב שללאוס היא שמרנית במיוחד בכל הנוגע לסוגיות להט"ב. באופן מציאותי נראה שהתרבות והמנטליות שלנו די פתוחים לאנשים מכל תחומי החיים. אני ראיתי טרנסג'נדרים רבים לובשים תלבושות מסורתיות למקדשים, משתתפים בטקסים מסורתיים וסטודנטים הומואים המביעים את זהותם בין עמיתיהם ומוריהם".
תרבות, אירועים ומדיה
הממשלה הקומוניסטית אפשרה לארגונים לא ממשלתיים מסוימים לבריאות הציבור לעבוד עם קהילת הלהט"ב. אגודת הבריאות וההכללה הקהילתית (CHias Laos), הידועה בעבר בשם איגוד הבריאות החיובית לאוס (LAOPHA) (לאית: ສະ ມາ ຄົມ ສຸ ພາບ ຊຸມ ຊຸມ ຊົນ ແລະ ມີ ສ່ວນ ຮ່ວມ ຮ່ວມ), שנוסדה בשנת 1999, מציגה מודעות ל-HIV/איידס למגזרים רבים ושונים בחברה הלאומית, כולל אנשי להט"ב.
אנטוניו רוסלינו
אנטוניו רוסלינו (באיטלקית: Antonio Rossellino; 1427, סטיניאנו – 1479, פירנצה) היה פסל איטלקי בן תקופת הרנסאנס.
אנטוניו היה הצעיר מבן חמישה אחים פסלים וסתתי אבן, התחיל את לימודיו אצל אחיו הבוגר ברנרדו רוסלינו, היה תלמיד של דונטלו והצטיין ביצירת תבליטים.
ברווזים זקופי-זנב
ברווזים אלה הם קטנים, גדולי מקור, בעלי ציצות על ראשם, והזנב מכיל נוצות עומדות ארוכות וזקורות. הם אינם נוטים לצלול, וחיים במים מתוקים עומדים ורדודים יחסית.
אמיר אבשטיין
ביוגרפיה
ב-2007 הועלה לדרגת סא"ל מונה למפקד גדוד 75, והוביל אותו בלחימה בין היתר במהלך מבצע עופרת יצוקה. ב-2009 מונה לסגן מפקד חטיבה 7. ב-2010 מונה לראש ענף שריון במרכז לאימונים טקטיים (מא"ט) במל"י. במאי 2012 הועלה לדרגת אל"ם ומונה למפקד חטיבת הראל ובמקביל למפקד המרכז לאימונים טקטיים במל"י. בתחילת יולי 2014 עם החלטת הממשלה על הרחבת הלחימה והעמקה למבצע צוק איתן הופעלו גדודי חטיבת הראל בפיקודו בצו 8 והשתתפו בלחימה עד לשוך הקרבות. ב-14 במאי 2015 מונה למפקד חטיבה 460, ושימש בתפקיד עד 17 במאי 2017. לאחר סיום תפקידו יצא ללימודים במכללת המלחמה של צבא ארצות הברית. ב-4 ביולי 2018 הועלה לדרגת תא"ל ומונה לקצין איסוף קרבי ראשי ומפקד מערך הגנת הגבולות, אשר במהלך כהונתו אוחדו לכדי חיל הגנת הגבולות; את תפקידו שם סיים באוקטובר 2020. ב-15 ביוני 2020 הוחלט על מינויו לראש חטיבת כוח אדם בזרוע היבשה.
יוסל בירשטיין
קורות חיים
יוסל בירשטיין נולד ב-1920 בעיירה הפולנית ביאלא פודולסק (שאותה הוא מרבה להזכיר בספריו). למד ב"חדר" והיה חניך של "השומר הצעיר". בשנת 1937, כשהיה בגיל 17, היגר לבדו לאוסטרליה. במלחמת העולם השנייה שירת במשך ארבע שנים בצבא האוסטרלי, יחד עם חברו הצייר יוסל ברגנר, שאותו פגש במשרדי ההגירה של "היאס" בוורשה, ואתו עשה את הדרך לאוסטרליה. משפחתו נספתה בשואה.
ספרו הראשון, "במדרכות צרות", פורסם ביידיש ב-1958, ובעברית ב-1959. היה זה הספר הראשון שיצא ביידיש על חיי הקיבוץ. בירשטיין כתב את רוב ספריו ביידיש, ובתרגומם לעברית הסתייע בנסים אלוני ובמנחם פרי. בנוסף עסק בתרגום מיידיש לעברית ומעברית ליידיש, וכן עבד בספרייה הלאומית באוניברסיטה העברית בירושלים, שם ניהל, בין השאר, את עיזבונו של משורר היידיש מלך ראוויטש. בירשטיין עשה שימוש בכתביו של ראוויטש בספר "פנים בענן". מרבית ספריו יצאו לאור במסגרת "הספריה החדשה".
פרופ' מנחם פרי, המו"ל והעורך של ספריו, אמר על יוסל בירשטיין:
רבקה גרבובסקי
הקרב על משמר הירדן
ערב מלחמת השחרור ניצבה המושבה משמר הירדן בחזית מול הצבא הסורי. מיקומה, מול המעבר היבשתי החוצה את נהר הירדן, הפך אותה ליעד בדרכו של הצבא הסורי לכבוש את הגליל. שניים מילדי משפחת גרבובסקי, ציפורה והבן הצעיר חיים-מנחם, פונו מהיישוב, ובבית נשארו הבנים אהרון וכרמי. רבקה התעקשה להישאר במשמר הירדן ביחד עם מגיני היישוב.
בשבי הסורי
כשחדרו הכוחות הסורים למושבה, הסתתרה רבקה במחסן במשך שעות מבלי שהסורים מצאו אותה. כשירד הלילה היא התגנבה החוצה, נעל אחת אבדה לה והיא חצתה שדות קוצים כשרגלה האחת יחפה, בניסיון לעבור את קווי האויב ולקרוא לעזרה. היא התגלתה ונשבתה, וחזתה בביזה ובהרס שזרעו הסורים בבתי המתיישבים. את הלילה היא עשתה בשוחה שנחפרה להגנה מפני הפגזות של כוחות ישראל. עם בוקר לקחו אותה לחקירה בדמשק.
תיעוד חיי מתיישבי הגליל
בספרה ראש פינה - זכרונות רבקה גרבובסקי, שנכתב בשנותיה האחרונות, תיארה המחברת את חיי היום יום של מתיישבי ראש פינה מסוף המאה ה-19 ועד 1919, סיום מלחמת העולם הראשונה. בספר היא ציינה כי מטרתה היא להנציח את חיי מייסדי ראש פינה: "... אנשים יקרים, עובדי אדמה, שלא חיפשו גדלות ... לכבוד הוא לי לכתוב מה שאני יודעת וזוכרת עליהם, על אותם הורים ומורים המשתכחים, 'לעשות להם שם'" (עמ' 28).
עונת 1989/1990 בבונדסליגה
כדורגלנים מצטיינים
יורן אנדרסן הנורווגי, שחקנה של איינטרכט פרנקפורט, אשר כבש 18 שערים, זכה בתואר מלך השערים של הליגה. הייתה זו הפעם הראשונה בה הוענק התואר לשחקן זר.
סמל העיר רחובות
לאחרונה, בעקבות תל אביב, חיפה וערים נוספות בישראל ובעולם, אימצה רחובות לוגו מודרני שנועד למתג אותה. הלוגו כולל את סמל העיר המקורי בצד שמאל, ומימין למעלה נראה איור של המודל הפלנטרי המתאר אטום. במרכז הלוגו קבועה הססמה "רחובות. עיר המדע והתרבות".
מנו בנט
ביוגרפיה
בשנים 2012–2014 גילם את דמותו של האורק אזוג בסרטי "ההוביט".
קנצ'וגה
תולדות היישוב
מבחינה מנהלית העיר מהווה מרכז של מועצה אזורית שכוללת 14 יישובים לרבות ליפניק.
הנרי פוטינגר
קורות חיים
בין השנים 1841 - 1843 כיהן פוטינגר כמנהלן (administrator) השני של הונג קונג ובשנת 1843 מונה להמושל הראשון של המושבה.
ברווזי צלילה
ברווזים אלה קטנים, יחסית למיני ברווז אחרים, וחיים רק בחצי הכדור הצפוני. הם אינם נודדים. שיחור המזון נעשה לא רק בצלילה אלא גם על ידי שכשוך המקור במים, והעלאת פיסות מזון קטנות.
מיון
לעיתים גם המין ברווז ורוד-ראש (Rhodonessa caryophyllacea) שייך לתת-משפחה זו, בדרך כלל כמסווג בסוג נטה.
קרן התרבות אמריקה-ישראל
קרן התרבות אמריקה ישראל הוא ארגון ללא כוונת רווח שמטרתו לטפח ולקדם את המצוינות בתחומי האמנות השונים - מוזיקה, אמנות ועיצוב, מחול, תיאטרון וקולנוע. הקרן נוסדה בשנת 1939 על ידי הפילנתרופ היהודי אדוארד נורמן, כגוף גג מייצג לריכוז פעילות של גיוס כספים בארצות הברית עבור מוסדות בארץ ישראל. הקרן מחלקת מדי שנה כ-2 מיליון דולר מכספי תרומות.
היסטוריה
הקרן תרמה גם לגיוס המשאבים לבנייתם של מבני תרבות רבים בארץ כגון: בניין הבימה, היכל התרבות, האקדמיה למוסיקה ולמחול בירושלים, בית העם ע"ש שרייבר בבאר שבע, בית סוקולוב (בית העיתונאים) בתל אביב, ואחרים.
פעולות הקרן
קרן התרבות אמריקה ישראל פועלת בישראל ממשרדים בתל אביב, ומחזיקה משרד בניו יורק ארצות הברית. נשיא הקרן בארצות הברית הנוכחי הוא ג'וש מארק טננבאום. יו"ר הקרן בישראל הוא סקוט מורטמן, מנכ"לית הקרן בישראל היא איריס רף רונן.
מיכל נגן
הרבנית מיכל נגן (נולדה ב-1968) היא ראש צהלי ורוני: "מכינת צהלי" - מכינה קדם צבאית לבנות דתיות, ומדרשה לבנות "רוני".
ביוגרפיה
נגן נולדה וגדלה ברמת גן. היא בתם הצעירה של ד"ר שולמית סימון, וחוקר ופרשן המקרא פרופסור אוריאל סימון ונכדתו של חתן פרס ישראל עקיבא ארנסט סימון. למדה בתיכון פלך בירושלים, בניגוד לרוב בנות המגזר הדתי היא התגייסה לצה"ל ושירתה כמש"קית הוראה בחיל חינוך. בהמשך סיימה קורס קצינים והייתה קצינת הוראה במחווה אלון ומפקדת קורס קצינות הוראה. לאחר השירות למדה במדרשת ברוריה. בעלת תואר שני בהיסטוריה של יהדות זמננו מהאוניברסיטה העברית בירושלים.
DXM
הקמת די. אקס.אם - תקופת המוזיקה התעשייתית
ביולי באותה שנה יצאה קלטת וידאו שתיעדה את "המופע התעשייתי" שלה בקולנוע דן. הקלטת, Coma Live (תרדמת - הופעה חיה), צולמה בשחור לבן ויצאה באופן עצמאי על ידי הלהקה.
טובה חסקינה
פעילותה בארץ-ישראל
במשך חמש שנים הייתה מדריכת גננות בבית המדרש למורות וגננות ע"ש לוינסקי, בהנהלת יצחק אפשטיין ונח פינס. הייתה ממייסדות התאחדות הגננות בארץ-ישראל ושימשה יושבת הראש שלה. הייתה חברת מרכז (הוועד המנהל) של הסתדרות המורים. ערכה את כתב העת הפדגוגי "הד הגן" שהיה כתב-עת משלים להד החינוך בהוצאת הסתדרות המורים. ארגנה והשתתפה בכנסים מקצועיים רביםופרסמה מאמרים פדגוגיים בעיתונות היומית ובכתבי עת מקצועיים.
סיון רהב-מאיר
שיעורי תורה
מאז ספטמבר 2015 מעבירה רהב-מאיר שיעור שבועי על פרשת השבוע, תוך התייחסות לאקטואליה השבועית. השיעור החל כיוזמה מקומית והפך לאירוע שבו משתתפים מאות אנשים מדי שבוע, ורבים נוספים צופים בו במרשתת. השיעור מתקיים מדי יום רביעי בהיכל שלמה בירושלים, משודר ברדיו גלי ישראל וזמין בווידאו ובתמליל באינטרנט. במלואת שנה לשיעור הוא אירח את נשיא המדינה רובי ריבלין. השיעור משלב פרשנים מסורתיים וכולל גם אנקדוטות אישיות, התייחסות לחדשות, לעולם הניו מדיה ולתקשורת הישראלית, וכן מכתבים שהקהל עצמו שולח לרהב-מאיר, על מנת שיוקראו בשיעור. רהב-מאיר גם מפיצה "סטטוס יומי" בוואטסאפ, המתורגם לעשר שפות, לעשרות אלפי רשומים. ב-2016 יצא לאור ספרה "הסטטוס היהודי", בהוצאת ידיעות ספרים, שגם תורגם לאנגלית.
העיסוק הרב של רהב-מאיר בתקשורת ובפרשת השבוע במקביל, הוביל לחיקוי שלה בתוכנית "ארץ נהדרת".
זכויות להט"ב בעומאן
תנאי מחיה
בשנת 2013, מאמר בעיתון העומני "The Week" העלה מאמר תחת הכותרת "הזרים" שהציג את מעמדה של עומאן כסובלנית יותר כלפי גילויי נטיות חד מיניות בקרב אזרחיה מאשר שאר מדינות במפרץ, אף על פי שפעילות הומוסקסואלית אסורה בשטחה. המאמר עקב אחר סיפורו של הומוסקסואל עומאני צעיר במדינה. בתגובה, ממשלת עומאן התערבה כדי להשעות את פרסום העיתון. יתר על כן, המאמר גונה ברשתות חברתיות מקוונות בעומאן ועל ידי התאחדות העיתונאים במדינה. חבר מועצת השורא, תאופיק אל-לואטי, ציין כי "המאמר דגל בהומוסקסואליות והציג כאילו עומאן היא מקלט בטוח להומואים" וקרא למשרד המידע לפעול נגד העיתון בגין "הפרת קוד העיתונות במדינה". מספר אומנים טענו כי המאמר מתעד את האמת על המדינה ותפקידה של העיתונות לשקף את המציאות. העיתון נאלץ לאחר מכן להתנצל עם כתבה שלמה בעמוד השער שלו על פרסום המאמר. כמו בשאר מדינות המפרץ, בעומאן נוכחת סצנת להט"ב שמוגדרת כדיסקרטית וללא ארגוני תמיכה ציבוריים.
אריסתווי
חלק מאריסתוויים רמי דרג החזיקו בתואר אֵרִיסְתָוְות-אֵריִסְתָווִי (ერისთავთ-ერისთავი) שפירושו דוכס הדוכסים אך סיכוי לכך שלבעל התואר היו וסאלים עם תואר אריסתָווי הוא קלוש. תואר אֵרִיסְמְתָווָארִי (ერისმთავარი שפירושו: ראש האנשים) שימש בעיקר שליטי גאורגיה טרם שושלת בגרטיוני ואחרי זה היה בשימוש מקביל לאריסתווי. בעקבות העדר רציפות שלטונית חלק מן אריסתוויים העבירו את תארם לעובר בירושה ובכך הפכו בפועל לנסיכים השולטים על שטח מגוריהם וחלקם אף הפכו לשליטים עצמאיים בפועל (ביניהם היו אריסתווי של סמגרלו, אריסתווי של אבחזיה, אריסתווי של גוריה, אריסתווי של סוואנתי ואריסתווי של אחלציחה).
JWT
מבנה
התוכן מכיל את ה"טענות": כפי שהוצע בתקן JWT, חותמת הזמן תסופק ותקרא  (ראשי תיבות של Issued at)
טענות (claims) סטנדרטיות
בתקן מוגדרים אוסף של טענות סטנדרטיות והשמות הרצויים להם ב-JWT:
ג'ון פרנסיס דייוויס
קורות חיים
על שמו נקראים הר דייוויס וכן רחוב דייוויס בהונג קונג.
אז'דרכו
אז'דרכו (שם מדעי: Azhdarcho) הוא זוחל קדום מעופף מסדרת הפטרוזאוריה שחי בתור הקרטיקון לפני 92 מיליון שנה. יצור זה השתייך למשפחה הנכחדת אזדרקיים בהם היו הגדולים שבמעופפים בכל הזמנים. שמו מבוסס על היצור דמוי-הדרקון מהמיתולוגיה הפרסית אז'דרה.
יענקל'ה הרשקוביץ
חייו
הוא חיבר שירים סאטיריים ביידיש ללחנים עממיים, על החיים בגטו. הוא שר לעוברים ושבים ברחובות גטו לודז'. מסוף 1941 הופיע בדואט עם קרול רוזנצווייג, שליווה אותו בגיטרה או בציתר.
בגטו החל הרשקוביץ' לכתוב, להלחין ולבצע את שיריו ברחובות. בהתחלה הוא התפרנס מזה. אחרי "השפרה" הוא נאלץ להפסיק לתת קונצרטים ברחוב. הוא התחיל לעבוד בחנות, מאפייה, בית דפוס (ברחוב ויסקה פולסקייגו 10 היום) שם המשיך לכתוב, להלחין ולשיר. באוגוסט 1944, במהלך חיסול הגטו, הועבר למחנה הריכוז אושוויץ-בירקנאו ומשם למחנה עבודה בבראונשווייג.
מרים מוח'תיאר
מרים מוח'תיאר (בסינדהי: مريم مختيار; 18 במאי 1992 24 בנובמבר 2015) הייתה טייסת קרב פקיסטנית. היא נהרגה ב-24 בנובמבר 2015 לאחר שהתרסק מטוס חיל האוויר הפקיסטני PAF) FT-7PG) סמוך לקונדיאן שבמחוז מיאנוואלי, בצפון מערב פנג'אב, פקיסטן. היא האישה-טייסת הראשונה שנהרגה בהתרסקות במהלך מילוי תפקידה.
מארק קלי
מארק אדוארד קלי (באנגלית Mark Edward Kelly, נולד ב-21 בפברואר 1964) הוא אסטרונאוט אמריקאי לשעבר, מהנדס, וקפטן לשעבר בצי ארצות הברית המכהן כסנאטור ב מטעם מדינת אריזונה. הוא הושבע לתפקידו ב-2 בדצמבר 2020. קלי טס לחלל בארבע טיסות מעבורת החלל, בשהות מצטברת של 54 יום. הוא היה טייס המעבורת ב-STS-108, וגם הטייס בSTS-121, מפקד המעבורת במשימת STS-124 וב-STS-134.
אשתו היא חברת הקונגרס לשעבר גבריאל גיפורדס, שנורתה בראשה ונפצעה אנושות בניסיון התנקשות בטוסון, אריזונה, ב-8 בינואר 2011. בעקבות הירי הפך קלי לפעיל פוליטי בעד החמרת התקנות על רכישת כלי נשק בארצות הברית. לקלי אח תאום זהה, סקוט קלי, שהוא גם אסטרונאוט. האחים קלי הם האחים היחידים והתאומים היחידים ששניהם שהו בחלל.
STS-108
טיסתו הראשונה של קלי לחלל הייתה בטיסת מעבורת החלל אנדוור STS-108. לאחר מספר עיכובים, אנדוור המריאה ב-5 בדצמבר 2001.
U2
ביוני 2011, הודעה מוקלטת מקלי לאשתו הוקרנה לפני השיר "יום יפה" של U2 במסגרת פסטיבל גלסטונברי באנגליה. הודעה זה שודרה במהלך סיבוב ההופעות של הלהקה 360°. בשיגור מתחנת החלל קלי אמר: "אני מצפה לחזור הביתה. תגיד לאשתי שאני אוהב אותה מאוד, היא יודעת." (בדומה למילים של השיר Space Oddity של דייוויד בואי)
כסופר
ב-2015 קלי כתב יחד עם מרת'ה פרידמן את הספר "תאומי-חלל: פרויקט שיגור" (Astrotwins: Project Blastoff) סיפור בדיוני על תאומים סקוט ומארק הבונים תא חללית בגינה האחורית בניסיון לשלוח את הילד הראשון לחלל. הוא הקדיש את הספר לאחיו התאום, האסטרונאוט סקוט קלי. ספר ההמשך, תאומי חלל: פרויקט הצלה (Astrotwins: Project Rescue), פורסם ב-2016.
יועץ בתחום החלל
נכון ל-2018, קלי הוא אחד מהמייסדים ויועץ אסטרטגי בחברת World View, חברה בטוסון, אשר מייצרת בלונים הליוספריים לתקשורת ומחקר.
מתאוסיניו
קריירה
ב-24 בינואר חזר לאמריקה מיניירו.
קארי מאליגן
קארי האנה מאליגן (באנגלית: Carey Hannah Mulligan; נולדה ב-28 במאי 1985) היא שחקנית קולנוע אנגלייה, אשר זכתה לשבחים שונים, כולל פרס האקדמיה הבריטית לקולנוע, בנוסף למועמדויות לשני פרסי אוסקר לשחקנית הטובה ביותר, שלושה פרסי גלובוס הזהב ופרס טוני.
תחנת איסוף גדודית
בשגרה משמש התאג"ד כמרפאה ראשונית, ובחירום הוא הדרג הראשון בו הפצוע נבדק על ידי מטפל בכיר (רופא או פרמדיק), ומשם מפונה אחורנית בדרך כלל לבית חולים. בהיות התאג"ד הגורם הרפואי הקרוב ביותר בהיררכיה לדרג הלוחם, אנשיו מוכשרים כלוחמים והם פורסים את ציוד המחלקה קרוב ככל האפשר לקו הלחימה באותו זמן. צוות התאג"ד מיומן לטפל בעיקר בנפגעי טראומה גופנית ובמתאר אב"כ.
דב ברזילי
ביוגרפיה
בשנת 1965 נבחר על ידי מועצת העיר לראשות עיריית חדרה כנציג גח"ל. כיהן כראש העיר 13 שנים עד לשנת 1978. לאחר שסיים את תפקידו חזר לשמש כעורך דין עצמאי.
ברזילי נפטר ב-16 ביוני 2022, בגיל 92.
נאיה בינשטוק
קריירה
ב-2023 פורסם שבינשטוק תשתתף לעונה השנייה של הסדרה בלקספייס ברשת 13.
פורפיריה (עוף)
הפורפיריה (שם מדעי: Porphyrio) היא סוג של עוף טרופי בינוני ממשפחת הרליתיים החי בין צמחי המים הביצתיים ובעל במקור אדום ובולט בעל כרבולת. הפורפיריה מזכירה במעט את הסופית אך חיה בעיקר באזורים הטרופיים ובעלת מקור גדול יותר ונוצות כחולות וירוקות בהירות בכנפיה.
הפורפוריות הן אוכלות כל הניזונות הן מצמחים והן מבעלי חיים קטנים כולל ביצים ואפרוחים של עופות מים אחרים.
ירוסלבה לויצקה
ירוסלבה לויצקה (בפולנית: Jaroslawa Lewicka; נולדה ב-21 בינואר 1935) ילידת העיר זלוצ'ב, פולין, חסידת אומות העולם, שעזרה להציל יהודים במלחמת העולם השנייה על ידי אספקת מזון והבאת תרופות ליהודים.
פעילות בתקופת השואה להצלת יהודים
על פי מכתבו של אחד מהילדים היהודים שחייו ניצלו על ידי משפחת לביצקי והתגורר אצל המשפחה לאחר החיסול ועד 1944 הסב אלכסנדר היה מעביר אותו ממקום מגורים אחד לשני ומחביא אותו מהנאצים. ירוסלבה לביצקי, נכדתו, הייתה משחקת עמו כאילו הייתה אחותו. במכתבו כתב ״בכדי לא להביא חשד בפני אוקראינים וגרמנים היה הולך אלכסנדר לויצקי עם נכדתו ירוסלבה והיה מביא מדי כמה ימים מצרכי מזון ליושבי הבונקר״. כמו כן, יורם הדגיש את התדירות והמשך הרב של פעולות האספקה של אלכסנדר לויצקי יחד עם ירוסלבה - כל שבוע במשך עשרה חודשים. שני ניצולים נוספים אשר התגוררו במרתף (בונקר), העידו: "ברצוננו להעיד על חלקה של הנכדה של מר לויצקי אלכסנדר - ירוסלבה לויצקה, כי בהיותה ילדה, הייתה מתגנבת לתוך הגטו בזלוצ'ב עם תיק בית הספר ובתוכו מצרכי מזון וכך הצילה מרעב כמה משפחות. העברת אוכל לגטו הייתה כרוכה בסיכון רב והמרחק מביתה לגטו היה כ-2 קילומטרים."
מניעה הדדית
בעיית הקטע הקריטי
קטע קריטי הוא קטע קוד שעושה שימוש במשאב שמשותף לגורם נוסף והשימוש במשאב המשותף בזמן שקטע הקוד לא סיים לרוץ יכול להביא לתוצאות לא רצויות. מדען המחשב אדסחר דייקסטרה תיאר זאת במאמרו משנת 1965 - "פתרון בעיית השליטה בתכנות מקבילי", כבעיה שמוכרת כבר משנת 1962 והוא אף מנסה להתמודד איתה במאמר הזה.
Creole Love Call
החלק שאותו תרם רודי ג'קסון ליצירה הוא עיבוד של יצירתו של ג'ו "קינג" אוליבר, "Camp Meetin’ Blues". משגילה אלינגטון שג'קסון לקח מיצירתו של אוליבר בלא רשות, פיטר אלינגטון את ג'קסון, אם כי הפרת זכויות היוצרים לא הוכחה. לאחר שג'קסון פוטר, הצטרף ברני ביגרד לתזמורתו של אלינגטון כנגן קלרינט.
שחפית גדולת-מקור
שחפית גדולת-מקור (שם מדעי: Phaetusa simplex) היא מין יחיד בסוגו של עוף ממשפחת השחפיתיים החיה באמריקה הדרומית.
וילהלם קילינג
וילהלם קרל יוזף קילינג (בגרמנית: Wilhelm Karl Joseph Killing; 10 במאי 1847 - 11 בפברואר 1923, מינסטר, גרמניה) היה מתמטיקאי גרמני.
מרדכי שנהבי
מרדכי שנהבי (אלפנביין) (וולוצ'יסק שבגליציה באימפריה הרוסית, כיום אוקראינה; 13 בספטמבר 1900 - ישראל 13 בפברואר 1983) היה ממייסדי השומר הצעיר וראשון חבריו בארץ ישראל, מראשוני העלייה השלישית, מראשי גדוד שומריה, יוזם הקמת המוסד החינוכי הראשון של "השומר הצעיר" - שומריה (במשמר העמק), ממקימי התעשייה הקיבוצית בשנות ה-30 (בית החרושת "נעמן" ללבנים שנועד לספק את הצורך של היישוב הגדל בחומרי בנייה, 1939), מהוגי רעיון יד ושם ומנהלו הראשון.
צלע במשולש הרומנטי עליו נמנו הזוג רחל קטינקא ויהושע ברנדשטטר.
אובס
אובס (במונגולית: Увс аймаг), הוא אחד מ-21 האיימאגים (מחוזות) של מונגוליה. האיימאג ממוקם במערב המדינה ובירתו היא אולאנגום. אולאנגום שוכנת על שפת אובס נור.
ז'קט פרקה
ז'קט פרקה שימש את הצבא האמריקאי במלחמת קוריאה. ז'קט פרקה של טייסים הפך למועדף באופנת המוד בשנות ה-60.
אימולה
אימולה (באיטלקית: Imola) היא עיר וקומונה באזור המטרופולין של העיר בולוניה. העיר ממוקמת על גדות הנהר סנטרנו במחוז אמיליה-רומאניה, שבצפון איטליה. העיר נחשבת באופן מסורתי כשער הכניסה המערבי ההיסטורי לאזור רומאניה.
פופרס
שימושים
פופרס מוכר כ"סם מסיבות" וכסם שנועד להגביר את ההנאה מיחסי מין. השימוש בו מביא לתחושת חום ושיכרון חושים הנמשכת מספר דקות, וכתוצאה מכך מוביל לעוררות מינית מוגברת. בנוסף, שחרור השרירים בגוף, ובהם שריר פי הטבעת, הפכה את הסם לפופולרי בקרב גברים המקיימים יחסי מין עם גברים, המשתמשים בו כדי להקל על מין אנאלי.
ויליאם אנדרסון (צייר)
יצירה
רוב התמונות של אנדרסון בוצעו בגודל קטן והראו סצנות של כלי שיט על נהרות. ציורי ההיסטוריה שלו כוללים את קרב ווטרלו, לכידת פורט לואי, מרטיניק, 1794. הציור מציג את התקפת רוברט פוקנור מ-HMS Zebra על פורט סנט לואיס במרטיניק, הקרב על כף פינסטר, הקרב הראשון על גרואה וה - קרב הנילוס. ציורים אחרים כוללים משלוח על התמזה בדפטפורד ונוף בשפך התמזה.
Unreal (סדרת משחקים)
Unreal (אנריל) היא סדרת משחקי ירי בגוף ראשון מבית "אפיק גיימס". המשחק הראשון יצא בשנת 1998, בהתבסס על מנוע אנריל שפותח בשלוש שנים שהקודמות ליציאתו. במהלך המשחק השחקן חוקר עולמות חייזריים, ומסתובב עם מגוון רובים גדולי ממדים כדי להרוגם. הצלחת המשחק הראשון הובילה להוצאת משחקים נוספים, המחולקים לשתי תתי-סדרות: Unreal ו-Unreal Tournament.
דידו ואניאס
לברית
בשיר מסביבות 1686 זיהה טייט עצמו במרומז את ג'יימס השני כאיניאס, ההולך שולל אחרי המזימות המרושעות של הקוסמת והמכשפות שבשירותה (המגלמות את הקתוליות הרומית, מטפורה שכיחה בתקופה ההיא) ונדחף לנטוש את דידו, סמל העם הבריטי. אותה סמליות אפשר למצוא גם באופרה וזה יכול להסביר את הוספת דמויותיהן של הקוסמת והמכשפות, שאינן מופיעות באניאיד המקורית.. יהיה זה מעשה נאצל, או לפחות מקובל, מצד איניאס לציית לגזירת האלים, אך קשה יהיה לקבל נפילה בפח שטומנות לו רוחות דורשות-רעתו. אף כי האופרה היא טרגדיה, יש בה תמונות רבות קלילות יותר, כמו שירו של המלח הראשון "לשלום היפרדו עם רום על שפתיים מן הנימפות אשר על החוף, יגונן אז הרגיעו בשבועות כי תשובו, אך בלב הן תדעו - זה הסוף."
המוזיקה
הפרטיטורה של "דידו ואיניאס" מתחלקת באופן ברור בין כוחות הטוב - דידו, בלינדה, איניאס ומקהלת תושבי קרתגו המייחלים לאיחוד בין הנאהבים, שהוא גם איחוד בין ממלכת טרויה לקרתגו, לבין כוחות הרשע - הקוסמת וחבר המכשפות הסרות למרותה. בהפקות בימתיות מלאות אפשר היה להבליט ניגוד זה בין שני העולמות גם באפקטים חזותיים, אך בהקלטות או הפקות קונצרטנטיות העול מוטל כולו על קולות הזמרים ועל אפקטים צליליים כמו דרדור רעמים מבעית בסערה, שמחוללות המכשפות. לעומת קולות הסופרן הזכים של דידו ובלינדה וקול הבריטון העמוק ומעורר האמון של איניאס, בולטים בנשכנותם הארסית קולות הקוסמת והמכשפות, המעמידים אותנו על רשעותן גם אלמלא ידענו את סיפור העלילה.
זכויות להט"ב באקרוטירי ודקליה
הכרה במערכות יחסים חד מיניות
זוגות חד מיניים אזרחיים החיים בשטח אינם מסוגלים להינשא, מפני שהם נשלטים על פי חוקי קפריסין שאינם מכירים בנישואים חד מיניים נכון לשנת 2021. בשנת 1960, כאשר הרפובליקה של קפריסין הפכה לעצמאית, הכריזה הממלכה המאוחדת כי החוקים החלים על האוכלוסייה האזרחית יהיו זהים ככל האפשר לחוקי קפריסין. בדצמבר 2015 אושרה הכרה באיחוד אזרחי בקפריסין הן לזוגות חד-מיניים והן להטרוסקסואלים.
הגנה מפני אפליה
באקרוטירי ודקליה קיים איסור על אפליה על רקע נטייה מינית בתעסוקה מאז 1 במרץ 2013.
עקיבא רובינשטיין
קריירת השחמט
ב-1908 ניצח את פרנק מרשל בדו-קרב עם ארבעה ניצחונות לעומת שלושה הפסדים ותוצאת תיקו אחת.
מאפייניו כשחקן
הסתעפות רובינשטיין בהגנה הנימצו-הודית היא הפופולרית ביותר מבין ההסתעפויות בהגנה הנימצו-הודית: 1. ד4 פו6 2. ג4 ה6 3. פג3 רב4 4. ה3
משחקים מפורסמים
=== לבן: עקיבא רובינשטיין   שחור:   אולדריך דוראס   וינה 1908 ===
אבולוציה מתבדרת
לדוגמה, גפיים של בעלי חוליות הם תוצר של אבולוציה מתבדרת. על אף מוצאן המשותף, המבנה שלהן והשימוש שלהן שונה ממין למשנהו. ניתן לזהות אבולוציה מתבדרת גם במאפיינים של ביולוגיה מולקולרית. למשל, אפשר לזהות חלבון או סדרה של חלבונים שעברו שינוי וקיבלו תפקידים שונים במהלך האבולוציה, למרות מקורם המשותף.
ונדי קרלוס
שנות ה-70
קרלוס התנסתה עם מוזיקת אמביינט באלבום השלישי שלה, Sonic Seasonings. האלבום שילב הקלטות שטח של בעלי חיים וטבע עם צלילים מסונתזים ומעט מנגינות על מנת ליצור "נוף מוזיקלי". הוא הגיע למקום 168 ב"בילבורד 200" והשפיע על אמנים רבים בתחום של מוזיקת אמביינט והעידן החדש.
שנות ה-80
קרלוס שבה לעבוד עם קובריק עבור סרט האימה הפסיכולוגי שלו, "הניצוץ" (1980). הפסקול לסרט פורסם בשנת 1980 על ידי האחים וורנר, ובו שני קטעים של קרלוס ואלקינד: הנושא הראשי לסרט ו"הרי הרוקי", פרשנות מחדש של "Dies Irae" מתוך של "הסימפוניה הפנטסטית" של הקטור ברליוז.
שנות ה-90 עד ההווה
ב-1998 פרסמה קרלוס את אלבום האולפן האחרון שלה עד כה, Tales From Heaven and Hell ("סיפורים מגן עדן וגיהנום"), אותו השוותה ל"לילה על הר קירח" של מוזורגסקי ו"מפיסטו ואלס" של ליסט, בהיותם "דוגמאות בודדות למוזיקה מפחידה".
החל בשנת 1998, קרלוס הפיקה מחדש דיגיטלית את אלבומי האולפן שלה, פעולה שהגיעה לשיאה ב-Switched-On Box Set שפורסמו בשנת 1999 וכוללים את ארבעת האלבומים הקלאסיים מסונתז.
עונת 1923/1924 בליגה האיטלקית הראשונה
דרום איטליה
בתחרות השתתפו 21 קבוצות.
אנה סרצ'אג'ייבה
סיפור ההצלה
ב-7 ביוני 1983 הוכרה סְרְצָ'אגִ'ייֶבָה כחסידת אומות העולם. היא הלכה לעולמה בסופיה ב-2007.
זבחאן
זבחאן (במונגולית: Завхан аймаг) הוא אחד מ-21 האיימאגים (מחוזות) של מונגוליה.
ברוניסלבה ואירינה זינטל יקירה
הכרה והנצחה
ב־26 בנובמבר 1968, הכיר יד ושם בברוניסלבה זינטל ובבתה אירנה זינטל-יקירה כחסידות אומות העולם. הטקס התקיים ביד ושם וניטע עץ לכבודן.
פיוטר ניקולאייביץ', הנסיך הגדול של רוסיה
ביוגרפיה
פיוטר נולד ב-10 בינואר 1864 בסנקט פטרבורג שהשתייכה לאימפריה הרוסית, לניקולאי ניקולאייביץ' האב - בנו של ניקולאי הראשון, קיסר רוסיה, ולאלכסנדרה פטרובנה, דוכסית אולדנבורג, בתם של פטר, דוכס אולדנבורג ותרזה, נסיכת נסאו-ויילבורג.
קרינולינה
ביקורות
עשרות נשים מתו כתוצאה משריפה בחצאית התחתית שלהן
אלפרד הופי
ביוגרפיה
הופי וברינקלה האמינו כי יש צורך בסדרה זו בגלל "אכזבות חוזרות ובניסיונות לגידול פירות זרים במדינה זו" וגם כדי להקטין את הבלבול הגובר בשמות הפירות הנפוצים. הסדרה כולה פורסמה בשנת 1860 בכרך בודד בתור הפומלוג הצפון אמריקאי של הופי.
ג'וש או'קונור
קריירה
בתיאטרון הופיע או'קונור עם הלהקה השייקספירית המלכותית במחזה "The Shoemaker's Holiday" וב-"אופנהיימר", במחזה "ורסאי" בתיאטרון דונמר ורהאוס, ובמחזה "Farragut North" בתיאטרון סאות'ארק פלייהאוס.
גאורג סאוטר
ביוגרפיה
בשנת 1880 החל גאורג סאוטר להתאמן כצייר בבית ואז עבד במינכן אצל אמן צייר. בהמשך למד שיעורי ציור, מאוקטובר 1884 בכיתה הוותיקה של האקדמיה המלכותית לאמנויות יפות במינכן. שם הוא היה תלמידו של צייר הנוף לודוויג פון לופץ (1845-1910) וגם קיבל הדרכה מאת צייר הדיוקנאות פרנץ פון לנבאך (1836-1904).
גאורג סאוטר ערך מסעות לימוד להולנד, בלגיה, צרפת ואיטליה, ואחריהם התגורר בלונדון משנת 1889 כצייר וליטוגרף, שם התחתן בשנת 1894 עם ליליאן גלסוורתי (1864–1924), אחותו של הסופר האנגלי ג'ון גלסוורתי. סאוטר נכנס לחוג האמנים שכלל את הציירים הוברט פון הרקומר, ג'ון לאברי וג'ורג' פרדריק ווטס, הסופר ג'וזף קונרד והמשורר ג'ון מספילד. הוא פגש גם את הציירים האמריקאים ג'וזף פנל וג'יימס אבוט מקניל ויסלר, שניהם הפכו לחברים קרובים. [3] עבודותיו מראות את השפעתו של ג'יימס ויסלר. ציורו "הכלה בבוקר", שהונפק בשנת 1909, זכה בפרס שני בתערוכה השנתית של המכון לאמנות קרנגי בפיטסבורג, פנסילבניה, אך גרם לשערורייה בגלל הנושא האירוטי.
תוספת למנה
תוספות נפוצות
חלק מהמסעדות מציעות מבחר מצומצם של תוספות הנכללות במחיר המנה העיקרית כארוחה משולבת, ארוחה זו מכונה לעיתים "ארוחה עסקית" או בקיצור "עסקית". במקרים מסוימים, ניתן להזמין מספר מנות טעימה של תוספות רבות במחיר אחד, שיטת תמחור והגשה זו נפוצה במסעדות ערביות.
בית הממשלה (מרילנד)
המבנה מנוהל על ידי קרן בית הממשלה (Government House Trust), שהוקמה בשנת 1980. היא מופקדת בעיקר על ניהולם של שבעת החדרים הציבוריים הקיימים בבניין ושל תכולתם וחפצי האמנות שבהם, הנחשבים כולם כבעלי ערך היסטורי, וכן על ניהול הגן המקיף את הבית.
רנדי סאבאג'
WWF
ברסלמניה 7 השתתף סאבאג' בקרב מול האולטימט ווריור, כשהמפסיד "נאלץ לפרוש". סאבאג' הפסיד בקרב, אך במציאות נשאר ב-WWF בתור פרשן. ב-6 ביוני 1991, סאבאג' הציע נישואין לחברתו מיס אליזבת, ובאירוע סאמרסלאם 1991, השניים התחתנו.
לאחר פרישתו ומותו
ב-20 במאי 2011, נהרג סאבאג' בתאונת דרכים בטמפה, פלורידה, כאשר חווה התקף לב, עת נהג ברכבו וכתוצאה מכך איבד שליטה על הרכב והתנגש בעץ.
כסית האבוב
העץ ניכר בעלעלים דמויי ביצה הערוכים בזוגות ובאשכולות פרחים הבולטים בפריחתם הצהובה, ומפורסם בשל פירותיו המוארכים דמויי צינור המגיעים עד לאורך של כחצי מטר. הפרי הבשל הוא שחום ובעל ציפה מתוקה, המכיל כ-70%-60% סוכר ובעל ריח אופייני המזכיר מאוד את פירות החרוב. בשל כך, הוא נקרא בערבית בשם העממי "ח'רוב אלהנדי", דהיינו החרוב ההודי. השם הערבי התקני של כסיית האבוב הוא "ח'יאר שנבר" וכך הוא נזכר בכל המקורות הכתובים בערבית ובעברית.
מאפיינים
הגזע קצר ומתפצל מגובה נמוך, נוף העץ מעוגל.
קינות לתשעה באב
גיבוש מנהג אמירת הקינות
בבבל של תקופת הגאונים לא נהגו לומר בתשעה באב קינות, שהיו מנהג ארץ-ישראלי ולמעשה הסתעפות של הקרובות הארץ-ישראליות. בסידורי הגאונים נאמר שיש לומר בתשעה באב סליחות בברכת סלח לנו כבכל שאר התעניות, ופייטני בבל כרב סעדיה גאון ורב האי גאון כתבו סליחות לתשעה באב. גם בנוסח הספרדים הקדום נהגו כנראה לומר סליחות לפי מנהג בבל. אולם, ברבות השנים נתקבל בכל הקהילות המנהג הארץ-ישראלי לומר קינות בתשעה באב ולא לומר סליחות.
קינות ליל תשעה באב
אחרי הקדיש (אותו אומרים בכמה מהקהילות בלי 'תתקבל') של תפילת ערבית מתיישבים על הקרקע וקוראים מגילת איכה. ואחר כך מתחילים הקינות.
לאחר תפילת העמידה אומרים חצי קדיש ואז מתחילים הקינות:
יש נוהגים לומר גם קינות אלו או אחת מהן:
סדר הקינות כמנהג האיטלקים
ברומא ובמילאנו, נוהגים כיום להוסיף קינות מהמחזור הספרדי.
קינות לזכר חללי השואה
ידועה במיוחד "אלי אלי נפשי בכי" של יהודה לייב ביאלר, הנאמרת במנגינת הקינה המקובלת בנוסח אשכנז לקינה "אלי ציון ועריה". קינות נוספות חוברו על ידי הרב שמואל וואזנר ("אש תוקד בקרבי"), האדמו"ר מבאבוב ("זכרו נא וקוננו כל ישראל"), הרב חיים סבתו ("איך אל אחי נגזר דין ונחתם") ורבנים נוספים. קינתו של האדמו"ר מבאבוב נדפסה ב"לוח דינים ומנהגים" שמופץ על ידי איחוד בתי הכנסת בישראל. הרב מיכאל דב וייסמנדל, שבתקופת השואה הקים, יחד עם גיזי פליישמן, את קבוצת העבודה ויזם את תוכנית אירופה, כתב קינה המופיעה בסוף ספרו 'מן המצר'. בקינה ייחודית זו, מופיעים, בתוך דברי הקינה, גם דברי ביקורת חריפים כנגד ההנהגה הציונית בתקופת השואה. בשנת 2007 הוציא יעקב פוקס את "קינת מן המצר", וצירף לה ביאור ופירוש. קינה נוספת, "הזוכר מזכיריו", חיבר הרב שמעון שוואב, רבה של "קהל עדת ישורון" בניו יורק, והיא נכללה בקינות לתשעה באב של הוצאת "שי למורא" (ענף של הוצאת "אשכול" הוותיקה).
עונת 1924/1925 בליגה האיטלקית הראשונה
בתחרות השתתפו 43 קבוצות (לעומת 88 קבוצות לפני מספר שנים) זאת בהמשך למדיניות לצמצום הליגה. עבור הניצחון הוענקו שתי נקודות ונקודה עבור תוצאת תיקו.
למידה מבוססת משחק
תאוריה
שילוב של משחק בלמידה תורם למוטיבציה, להנאה ולעניין של הלומדים כמו גם של המלמדים. למידה דרך משחק נתפסת כיעילה מאחר שהיא מזמנת למידה טבעית, והמטרות הלימודיות מושגות בה בדרך עקיפה. לאור האמור לעיל, קיים מתח מובנה בשימוש במשחק כאמצעי למידה לבין משחק שכל מטרתו היא ההנאה. מודעות למתח זה עשויה לשמור עלינו מפגיעה ברוח הקלילה, השמחה והמשוחררת של המשחק.
למידה באמצעות משחקי מחשב
על פי ריצ'רד נ. ואן אק, ישנן שלוש גישות מרכזיות ליצירת תוכנה שתעורר צמיחה קוגניטיבית אצל השחקן:
לב אריה
לב אריה (באנגלית: Lionheart) הוא סרט מתח ופעולה משנת 1991 בכיכובם של ז'אן-קלוד ואן דאם דבורה רנארד, האריסון פייג' ובריאן תומפסון.
בית על הגדה
מתחם המגורים ממוקם באי בלצ'וג, המחובר לעיר בשני גשרים - גשר האבן הגדול וגשר האבן הקטן. הבניין משתרע על שטח של 3.3 דונם ומורכב מ-8 בניינים בגובה 9 עד 11 קומות, 505 דירות ו-25 כניסות.
שמואל כהנא
מאנשי "בראשית" של חיי האמנות בארץ, חלוץ האמרגנים והראשון בהם בירושלים,מיסדו ומנהלו של משרד תיאטרוני ראשון, מוקיר תרבות וחובב אמנות יהודית מקורית, אוהב ישראל וציוני נלהב משחר נעוריו, קשור לארץ ישראל ולירושלים בכל נימי נפש.
פועלו התרבותי בירושלים
בשנות ה-30 ייסד את משרד הכרטיסים הראשון בירושלים.
אינוקנטי סמוקטונובסקי
אינוקנטי סמוקטונובסקי (ברוסית: Иннокентий Смоктуновский; 28 במרץ 1925– 3 באוגוסט 1994, מוסקבה) היה שחקן תיאטרון וקולנוע רוסי וסובייטי. הוא זכה בפרס לנין והוענק לו התואר האמן העממי של ברית המועצות (1974). על גבורתו בשדה הקרב קיבל מספר עיטורים, על פעילותו בתחום התיאטרון והקולנוע הוא קיבל עיטורים נוספים כולל עיטור לנין וכן תואר גיבור העמל הסוציאליסטי בשנת 1990.
התפתחות הקריירה
בשנת 1957 גאורגי טובסטונוגוב הזמין את סמוקטונובסקי לתיאטרון הדרמה הגדול בלנינגרד. התפקיד הראשון שלו בלנינגרד היה הרוזן מישקין ב"אידיוט" על פי פיודור דוסטויבסקי. הצגת בכורה התקיימה ב-31 בדצמבר 1957 והייתה הצלחה גדולה. עד עכשיו תפקיד זה נחשב לאחד משיאי הקריירה של השחקן.
במהלך שנות ה-60 סמוקטונובסקי שיחק במספר סרטים של מיכאיל רום, גריגורי קוזינצב ואלדר ריאזנוב שזכו להצלחה גדולה. כתוצאה מכך הוא זכה לפופולריות כלל ארצית בברית המועצות. על השתתפותו בסרט הזהר מהמכונית זכה בשנת 1966 בתואר "שחקן השנה".
הסרטים האחרונים בהשתתפותו צולמו בתחילת שנות ה-90. בסך הכול הוא שיחק בכ-90 סרטים.
מערכת לניהול למידה
יתרונות וחסרונות מערכות לניהול למידה
2. חסרנות מערכת לניהול למידה
ידידיה מאיר
שלמה ידידיה מאיר (נולד בכ"ו בסיוון תשל"ו, 24 ביוני 1976) הוא פובליציסט, סאטיריקן, שדרן רדיו ישראלי ובעל טור שבועי בעיתון "בשבע".
ביוגרפיה
בשנת 2000, לאחר שהשתחרר מצה"ל, ייסד יחד עם חבריו יאיר חסדיאל וקובי אריאלי ניוזלטר סאטירי בשם "אפעס", שנשלח בדואר אלקטרוני לרשימה מצומצמת של אנשי תקשורת. עם הזמן נענה מאיר להצעתו של עורך "מוסף הארץ", רוגל אלפר, להפוך את "אפעס" למדור סאטירה שבועי במוסף. ב-2008 עבר המדור למוסף השבת של "ידיעות אחרונות".
בשנת 2003 נישא לכתבת חברת החדשות של ערוץ 2, העיתונאית סיון רהב (כיום סיון רהב-מאיר). השניים הוציאו יחד בשנת 2005 את הספר "ימים כתומים", הכולל ראיונות עם שמונה דמויות מקבוצות שונות בציונות הדתית, על תוכנית ההתנתקות והיום שאחריה.
כיום מגיש מאיר תוכנית בוקר יומית בשם "התעוררות" בתחנת הרדיו החרדית "רדיו קול חי". את התוכנית משדר מאיר מאולפן ביתי. בימי שישי הוא מגיש עם אשתו סיון רהב-מאיר את התוכנית "סוף שבוע זוגי" בגלי צה"ל. כמו כן, הוא בעל טור שבועי בעיתון "בשבע", וכותב באתר ערוץ 7, משתתף כפנליסט בתוכנית הפטריוטים בעכשיו 14.
שגרירות ישראל בטשקנט
השגרירות מאומנת גם לטג'יקיסטן, שגריר ישראל בטשקנט מכהן גם כשגריר לא תושב לטג'יקיסטן.
היסטוריה
במאי 2022 חנכה שגרירות ישראל בפארק הניצחון בטשקנט המנציח את הניצחון על גרמניה הנאצית במלחמת העולם השנייה אנדרטה לכבוד בני העם האוזבקי, שקלטו פליטים יהודים ממזרח אירופה בזמן השואה.
אלי אלבז
קריירה
ב-17 ביוני 2022 חתם במ.ס. טירה, אך כעבור שלושה חודשים חתם במכבי עירוני אשדוד. ב-17 ביולי 2023 חזר לקדנציה שניה בסקציה נס ציונה.
ברק בדש
חיים אישיים
אחיו הצעיר קובי בדש הוא כדורגלן המשחק כחלוץ בליגות הנמוכות, ובשיאו שיחק בהפועל ראשון לציון בליגה הלאומית בעונת 2012/2013.
תרבות מונגולית
מחול
כמו במדינות בודהיסטיות רבות, הדת היא מרכיב עיקרי בריקודים המסורתיים במונגוליה. למעט התקופה הקומוניסטית במדינה בה הוצא מחוץ לחוק, ריקוד הטסאם הוא החשוב ביותר. מטרת הטסאם, בו לובשים המשתתפים מסכות, היא לגרש רוחות רעות.
ניפסי האסל
מותו
נשיא ארצות הברית לשעבר, ברק אובמה, כתב מכתב הספד לניפסי האסל: "בזמן שרבים מביטים בשכונת קרנשו, היכן שגדל, ורואים רק כנופיות, כדורים וייאוש, ניפסי ראה פוטנציאל. הוא ראה תקווה. הוא ראה קהילה שלמרות חסרונתיה לימדה אותו תמיד להמשיך קדימה". אובמה הודה כי לא פגש את האסל באפן אישי אבל שיבח את האסל על תרומתו לקהילה ובמיוחד על הקמת מרכז חינוכי ללימודי מדעים, טכנולוגיה, הנדסה ומתמטיקה.
בעקבות עצומה המונית ברשת, עיריית לוס אנג'לס הודיעה שתשנה את שמה של הצומת שבין שדרת קרנשו לשדרת מערב-סלאוסון בדרום לוס אנג'לס, לכיכר ארמיאס 'ניפסי האסל' אסגדום, כהוקרה על תרומתו של האסל לקהילה המקומית.
מאזן גנאים
ביוגרפיה
בינואר 2021 הודיע על הצטרפותו למפלגת רע"מ לקראת הבחירות לכנסת העשרים וארבע לאחר שזו פרשה מן הרשימה המשותפת. הוצב במקום השני ברשימתה לכנסת ונבחר לאחר שהמפלגה זכתה ב־4 מנדטים.
קיריל לברוב
קריירה כשחקן
לאחר שחרורו מהצבא, הוא לא היה יכול להתקבל לבית הספר למשחק, כי באופן פורמלי לא הייתה לו תעודה על סיום בית הספר. הוא נסע לקייב, התקבל לתיאטרון בו עבד אביו והחל ללמוד משחק תוך כדי העבודה. במשך חמש שנים למד משחק מאביו ותוך עזרה צמודה מהמנהל האמנותי של התיאטרון, קונסטנטין חוחלוב. כאשר חוחלוב הועבר ללנינגרד, הוא הציע ללברוב לעבור ביחד איתו. בשנת 1956 החל לברוב לשחק בתיאטרון הדרמה הגדול בלנינגרד תחת גאורגי טובסטונוגוב. הוא שיחק בתיאטרון זה עד לשנת 1989. לאחר פטירת טובסטונוגוב הוא מונה למנהלו האמנותי של התיאטרון וכיהן בתפקיד זה עד לשנת 2007.
פולקספארקשטדיון
פולקספארקשטדיון (בגרמנית: Volksparkstadion) הוא אצטדיון כדורגל הנמצא בעיר המבורג שבגרמניה. האצטדיון משמש כאצטדיונה הביתי של קבוצת הכדורגל המבורג. האצטדיון הוא אחד מ-12 האצטדיונים שאירחו את מונדיאל 2006. באצטדיון שוחקו ארבעה משחקים בשלב הבתים ומשחק אחד ברבע הגמר. כמו כן, אירח האצטדיון מספר משחקים במסגרת מונדיאל 1974 ויורו 1988.
זראנק
זראנק (בהונגרית: Zaránk) הוא כפר במחוז הווש בצפון מזרח הונגריה.
כמו יישובים רבים באירופה גם בזראנק מספר התושבים נמצא בירידה. כך, בשנת 1990 חיו בכפר 547 תושבים ובשנת 2021 רק 469 תושבים.
האזור מיושב לסירוגין מהמאה ה-13 עד ימינו והיישוב עצמו הוזכר לראשונה בכתבים משנת 1274. ידוע כי הכפר נהרס בסביבות 1687 ואוכלס מחדש בשנת 1701.
פארק אריאל שרון
נחל כופר
נחל כופר הוא נחל אכזב המהווה את אחד היובלים הצפוניים של האיילון. ראשיתו של הנחל באזור תל השומר והמועצה האזורית אפעל, שם הוא עובר לאורך מספר ק"מ עד לשפך החיבור לנחל איילון. בחלקו העליון עובר הנחל באזורים עירוניים בנויים של רמת גן, גבעתיים וגבעת שמואל ומנקז את מי הגשמים שלהם. הנחל נשפך ממערכת הניקוז לתוך האגם שבפארק הלאומי ברמת גן וממנו זורמים המים דרך אזור הספארי לתוך שטחי פארק אריאל שרון, שם חוזר הנחל לזרום בערוץ טבעי.